
 DR 30.11.2011 

 
74 

Saya melihat bahawa ini satu ruang yang tidak begitu menyerlah dalam 
pembentukan perbadanan ini dalam memastikan CEO juga dikawal ataupun dalam 
skop memastikan bahawa CEO juga dalam perhatian ataupun diberikan monitoring 
dalam aspek menjaga perbadanan ini kerana dikhuatiri akan berlaku banyak 
kepincangan yang menjurus kepada jawatan yang begitu lama. Saya berpandangan 
bahawa CEO juga terlibat secara langsung di dalam anggota perbadanan ini dan diberi 
tempoh untuk memastikan perbadanan ini berjalan mengikut kehendak akta ini sendiri.  

Para 10 juga dalam saraan elaun, tidak kenampakan amaun yang diberikan 
minimumnya ataupun maksimumnya supaya perkara ini tidak akan menjurus kepada 
ketidakstabilan pentadbiran dalam kata kelola perbadanan ini supaya ia dipantau dan 
diberikan perhatian serius kerana dikhuatiri akan berlaku ketidakseimbangan, tugasan 
melampaui batas sebagai pemegang amanah ataupun penggajian yang diberikan 
kepada perbadanan ini. Mohon penjelasan. Terima kasih Tuan Pengerusi. 

Dato’ Seri Mohamed Nazri Abdul Aziz: Tuan Pengerusi, saya minta 
kepada... 

Seorang Ahli: Mikrofon, mikrofon.  

Tuan Abdullah Sani Abdul Hamid [Kuala Langat]: Mic, mic.  

Dato’ Seri Mohamed Nazri Abdul Aziz: Fasal berapa tadi? 

Tuan Abdullah Sani Abdul Hamid [Kuala Langat]: Fasal 9.  

Dato’ Seri Mohamed Nazri Abdul Aziz: Fasal 9. Fasal 9 tertakluk kepada 
apa-apa syarat yang dinyatakan dalam surat cara pelantikannya. Seseorang anggota 
perbadanan hendaklah melainkan jika dia terlebih dahulu meletakkan jawatannya atau 
mengosongkan jawatannya atau pelantikannya dibatalkan terlebih dahulu, memegang 
jawatan selama tempoh tidak melebihi dua tahun dan layak untuk dilantik. Apa dia 
punya isu, Yang Berhormat? Saya pun tadi tengah baca.  

Tuan Abdullah Sani Abdul Hamid [Kuala Langat]: Jawatan yang tidak 
termaktub dalam perbadanan anggota lembaga seperti CEO contohnya.  

Dato’ Seri Mohamed Nazri Abdul Aziz: Tuan Pengerusi, pelantikan CEO 
akan tertakluk kepada tempoh seperti yang dipersetujui oleh Yang Amat Berhormat 
Perdana Menteri, tertakluk kepada seksyen 24(1). Kuasa CEO juga akan diimbangi 
dengan keputusan lembaga PR1MA - 24(1)... 

■1640 

Tuan Abdullah Sani Abdul Hamid [Kuala Langat]: Tuan Pengerusi, saya 
hendakkan penjelasan tentang fasal 10. 

Dato' Seri Mohamed Nazri Abdul Aziz: Sebut lagi fasal 10, kenapa tadi? 

Tuan Abdullah Sani Abdul Hamid [Kuala Langat]: Saraan, elaun. 

Dato' Seri Mohamed Nazri Abdul Aziz: Mengapa saraan? 

Tuan Abdullah Sani Abdul Hamid [Kuala Langat]: Minimum dan maksimum 
pembayaran yang diberikan kepada... 

Dato' Seri Mohamed Nazri bin Abdul Aziz: Tuan Pengerusi, kita tidak 
menentukan minimum dan maksimum sebab dia akan mengikut keadaan. Keduanya 
juga, oleh kerana kadangkala orang yang akan kita ambil itu kemungkinan dia 
mempunyai satu pengalaman yang cukup meluas dan lama. Mungkin tidak sesuai 
diberikan satu tangga gaji yang disamakan dengan mereka yang mungkin dilantik 
dengan pengalaman yang tidak begitu sama dengan orang yang kita hendak lantik itu. 
Sebab itu saraan ini kita tak boleh ikatkan dengan minimum dan maksimum. 

Tuan Pengerusi [Datuk Dr. Wan Junaidi bin Tuanku Jaafar]: Tangga gaji 
base on merit lah.  

Fasal-fasal 1 hingga 15 diperintahkan jadi sebahagian daripada rang undang-
undang.  

 

 



74. Saya melihat bahawa ini satu ruang yang tidak begitu menyerlah dalam pembentukan perbadanan ini dalam memastikan CEO juga dikawal ataupun dalam skop memastikan bahawa CEO juga dalam perhatian ataupun diberikan monitoring dalam aspek menjaga perbadanan ini kerana dikhuatiri akan berlaku banyak kepincangan yang menjurus kepada jawatan yang begitu lama. Saya berpandangan bahawa CEO juga terlibat secara langsung di dalam anggota perbadanan ini dan diberi tempoh untuk memastikan perbadanan ini berjalan mengikut kehendak akta ini sendiri. Para 10 juga dalam saraan elaun, tidak kenampakan amaun yang diberikan minimumnya ataupun maksimumnya supaya perkara ini tidak akan menjurus kepada ketidakstabilan pentadbiran dalam kata kelola perbadanan ini supaya ia dipantau dan diberikan perhatian serius kerana dikhuatiri akan berlaku ketidakseimbangan, tugasan melampaui batas sebagai pemegang amanah ataupun penggajian yang diberikan kepada perbadanan ini. Mohon penjelasan. Terima kasih Tuan Pengerusi. Dato' Seri Mohamed Nazri Abdul Aziz: Tuan Pengerusi, saya minta kepada... Seorang Ahli: Mikrofon, mikrofon. Tuan Abdullah Sani Abdul Hamid [Kuala Langat]: Mic, mic. Dato' Seri Mohamed Nazri Abdul Aziz: Fasal berapa tadi?. Tuan Abdullah Sani Abdul Hamid [Kuala Langat]: Fasal 9. Dato' Seri Mohamed Nazri Abdul Aziz: Fasal 9. Fasal 9 tertakluk kepada apa-apa syarat yang dinyatakan dalam surat cara pelantikannya. Seseorang anggota perbadanan hendaklah melainkan jika dia terlebih dahulu meletakkan jawatannya atau mengosongkan jawatannya atau pelantikannya dibatalkan terlebih dahulu, memegang jawatan selama tempoh tidak melebihi dua tahun dan layak untuk dilantik. Apa dia punya isu, Yang Berhormat? Saya pun tadi tengah baca. Tuan Abdullah Sani Abdul Hamid [Kuala Langat]: Jawatan yang tidak termaktub dalam perbadanan anggota lembaga seperti CEO contohnya. Dato' Seri Mohamed Nazri Abdul Aziz: Tuan Pengerusi, pelantikan CEO akan tertakluk kepada tempoh seperti yang dipersetujui oleh Yang Amat Berhormat Perdana Menteri, tertakluk kepada seksyen 24(1). Kuasa CEO juga akan diimbangi dengan keputusan lembaga PR1MA- 24(1)... #1640. Tuan Abdullah Sani Abdul Hamid [Kuala Langat]: Tuan Pengerusi, saya hendakkan penjelasan tentang fasal 10. Dato' Seri Mohamed Nazri Abdul Aziz: Sebut lagi fasal 10, kenapa tadi?. Tuan Abdullah Sani Abdul Hamid [Kuala Langat]: Saraan, elaun. Dato' Seri Mohamed Nazri Abdul Aziz: Mengapa saraan?. Tuan Abdullah Sani Abdul Hamid [Kuala Langat]: Minimum dan maksimum pembayaran yang diberikan kepada... Dato' Seri Mohamed Nazri bin Abdul Aziz: Tuan Pengerusi, kita tidak menentukan minimum dan maksimum sebab dia akan mengikut keadaan. Keduanya juga, oleh kerana kadangkala orang yang akan kita ambil itu kemungkinan dia mempunyai satu pengalaman yang cukup meluas dan lama. Mungkin tidak sesuai diberikan satu tangga gaji yang disamakan dengan mereka yang mungkin dilantik dengan pengalaman yang tidak begitu sama dengan orang yang kita hendak lantik itu. Sebab itu saraan ini kita tak boleh ikatkan dengan minimum dan maksimum. Tuan Pengerusi [Datuk Dr. Wan Junaidi bin Tuanku Jaafar]: Tangga gaji base on merit lah. Fasal-fasal 1 hingga 15 diperintahkan jadi sebahagian daripada rang undang- undang.